[{"text_idx": "#000002", "text": "Loomulikult tahab iga fa\u0308nn tunda, et teab oma meeskonda ning on igas ma\u0308ngus 100% iga meeskonnaliikme poolt. Selleks ei ole paremat viisi, kui ma\u0308ngijatest veidi rohkem teada saada ning esimesena istusimegi selleks maha juba teise aasta rocki-mehega, tsenter Karolis Petrukonisega. Karolis on fa\u0308nnides eelnevalt tekitanud u\u0308sna kahetisi tundeid, kuid temaga pa\u0308riselt kohtudes on suure ja mo\u0303nusa suhtumisega Karla kohta va\u0308ga raske midagi halba o\u0308elda."}, {"text_idx": "#000004", "text": "Mis pani su tagasi tulema, kas see oli midagi konkreetset?\nEsiteks, ma teadsin kuidas siin ko\u0303ik toimib ja mulle see meeldis. Meeskond on hea, treener tunneb mind ja ma arvan, et ma suudan sellel hooajal rohkemat kui eelmisel. Ma tean, et paljud inimesed ootasid minult eelmisel aastal rohkem ja nu\u0308u\u0308d ma to\u0308o\u0308tan enda parandamise nimel. Loodetavasti suudan aja edenedes midagi enamat na\u0308idata."}, {"text_idx": "#000005", "text": "Tahtsin just o\u0308elda, et eelmisel hooajal oli su ma\u0308ng ehk kohati natuke \u201ckivine\u201d, me na\u0308gime sinu vo\u0303imeid pa\u0308riselt alles finaalides. Kuidas sellele tagasi vaatad, mis on see, mille sellest ko\u0303ige enam kaasa vo\u0303tad?\nEriti suurte ma\u0308ngude puhul tuleb neid kohelda nagu need oleks su viimased. Tuleb endast ko\u0303ik va\u0308ljakule ja\u0308tta ja anda oma 100%. Nii et kui koju jo\u0303uad, saad o\u0308elda, et tegin ko\u0303ik, mis suutsin, mul ei ole midagi kahetseda."}, {"text_idx": "#000006", "text": "Mida pead oma suurimaks tugevuseks va\u0308ljakul?\nMo\u0303istagi olen suur tu\u0308u\u0308p, suur keha, nii et vo\u0303itlus korvi all, lauapallid ja sedasorti asjad, oma meeskonna aitamine niipidi."}, {"text_idx": "#000009", "text": "Mis on su isiklikud eesma\u0308rgid sellel hooajal?\nMinu po\u0303hiline eesma\u0308rk on paremini ma\u0308ngida \u2013 oma statistikat parandada, meeskonda aidata. Oleme hetkel Eesti meistrid ja oleks va\u0308ga hea, kui saaksime seda korrata. Meeskonna jaoks on po\u0303hiline eesma\u0308rk iga ma\u0308ng vo\u0303ita. Hoolimata sellest, mis treener u\u0308tles, ma\u0308ngijana on minu jaoks oluline vo\u0303ita, kohelda ko\u0303iki ma\u0308nge nagu see oleks see ko\u0303ige olulisem. Ei tea ju, mis tulevik toob ja na\u0308iteks na\u0308dala pa\u0308rast juhtuda vo\u0303ib."}, {"text_idx": "#000010", "text": "Mainisid enne ka, et sa teadsid, et eelmisel hooajal ootasid inimesed sinust enamat. Kuidas see sind mo\u0303jutab, kas see sind u\u0308ldse mo\u0303jutab?\nJah, muidugi. See paneb tundma, et sa ei saavutanud midagi, teeb eesma\u0308rgiks neile to\u0303estamise, et suudad rohkem. Tahan seda neile eelmise aasta eest na\u0308idata."}, {"text_idx": "#000011", "text": "Mo\u0303ned lo\u0303busamad ku\u0308simused ka: kui suures identiteedikriisis sa septembris olid, kui Eesti Riias Leedu vastu ma\u0308ngis?\nNo ma olin muidugi 100% Leedu poolt, aga me ei ma\u0308nginud nii ha\u0308sti ja teie ja\u0308lle ma\u0308ngisite va\u0308ga-va\u0308ga ha\u0308sti. Ju o\u0303nn oli vist seekord meie poolel?"}, {"text_idx": "#000013", "text": "Anna meile natuke siseinfot: nimeta mingi tiimikaaslase naljakas vo\u0303i veider komme.\nMa ei tulegi kohe millegi peale, ko\u0303ik on u\u0308sna normaalsed. (naerab)"}, {"text_idx": "#000014", "text": "Kui ma ku\u0308sisin seda kunagi teiste ka\u0308est, siis Augustas u\u0308tles, et ko\u0303ige veidram on see, et Marek Doronin to\u0303lgib alati lauluso\u0303nu inglise keelest eesti keelde.\nJah, kusjuures! Nu\u0308u\u0308d kui sa mainisid, siis jah, seda ta teeb ku\u0308ll, aga see ei ole imelik, see on lihtsalt naljakas."}, {"text_idx": "#000015", "text": "Karolist, ja loomulikult ka u\u0308leja\u0308a\u0308nud meeskonda, saab ja\u0308rgmine kord kodus ma\u0308ngimas na\u0308ha 20. oktoobril, mil ma\u0308ngime Valga-Valka Maks&Mooritsaga. Juba 22. oktoobril toimub ka selle kuu kinoska\u0308ik Rockiga, kus on vo\u0303imalik ma\u0308ngijatel juba ise ho\u0303lmast kinni haarata ja uurida, mis meestega tegu on. Rohkem infot mo\u0303lema u\u0308rituse kohta leiad tiimi Facebookilehelt. Rocktoober on igatahes ta\u0308ies hoos!"}]